rejauldu/bengali-wikipedia huggingface dataset:
সৌভাগ্যলক্ষ্মী উপনিষদ () বা সৌভাগ্যলক্ষ্ম্যুপনিষদ হল সংস্কৃত ভাষায় লিখিত হিন্দুধর্মের ক্ষুদ্র উপনিষদ।Vedic Literature, Volume 1, , Government of Tamil Nadu, Madras, India, pages 583-584 এটি ঋগ্বেদের সাথে সংযুক্ত এবং শাক্ত উপনিষদের শ্রেণীবদ্ধ।  উপনিষদ তার ধারণাগুলি লক্ষ্মীর (সম্পদ ও সৌভাগ্যের দেবী) মাধ্যমে উপস্থাপন করে। এটি প্রকৃত সম্পদ নিয়ে আলোচনা করে, এবং তারপর বস্তুগত লোভ থেকে দূরে এবং অভ্যন্তরীণ সম্পদের দিকে আধ্যাত্মিক অর্জনের জন্য যোগ ধ্যান উপস্থাপন করে। শ্রী হল লক্ষ্মীর প্রতিশব্দ। পাঠটি যোগ অনুশীলনের অংশ হিসেবে নয়টি চক্রের মতো তন্ত্র ধারণাও উপস্থাপন করে। শাক্তধর্মের উপাসনার সাথে অদ্বৈত বেদান্ত মতবাদের সমন্বিত উপস্থাপনের জন্য পাঠটি উল্লেখযোগ্য।  মুক্তিকা সংকলনে ১০৮টি উপনিষদের তেলুগু ভাষার সংকলনে ১০৫ নম্বরে তালিকাভুক্ত, রাম কর্তৃক হনুমানকে বর্ণিত।  বিষয়বস্তু  উপনিষদ পাঠটি তিনটি অধ্যায়ে উপস্থাপন করা হয়েছে। প্রথম অংশে লক্ষ্মীকে সমৃদ্ধির দেবী হিসেবে বর্ণনা করা হয়েছে, শ্রীর স্তোত্র উপস্থাপন করা হয়েছে এবং তারপর তাকে তন্ত্রের ভাষায় যন্ত্র অঙ্কন হিসেবে উপস্থাপন করা হয়েছে।  পাঠ্যটিতে ওঁ মন্ত্রের উল্লেখ রয়েছে, তার পরে তার মূর্তি রয়েছে। পাঠ্যটি তাকে পদ্ম-চোখযুক্ত বলে, তার মূর্তিকে বর্ণনা করে পদ্ম ধারণ করা, উপহারের বৃষ্টি, সোনার মতো উজ্জ্বল, যেখানে সাদা হাতিরা তার উপর জল ছিটিয়ে দেয়। তিনি রত্ন সহ মুকুট পরেন, চকচকে সূচিকর্ম করা রেশম ও পদ্মের মধ্যে দাঁড়িয়ে আছেন।  পাঠ্য বলে তিনি বিষ্ণুর পত্নী। তিনি সম্পদের দাতা, উপনিষদ দাবি করে, কিন্তু তিনি তার আশীর্বাদ তাদের জন্য সংরক্ষণ করেন যারা বস্তুগত লোভ থেকে মুক্ত এবং যারা তাদের আকাঙ্ক্ষাকে নির্বিকারভাবে লালন করে তাদের কখনও তা দেন না।  দ্বিতীয় অধ্যায়ে দেবী যাদের অনুগ্রহ করেন তাদের বর্ণনা করা হয়েছে। পাঠ্য জোর দেয়, যোগ তাদের পথ। তারা ওঁ মন্ত্র ব্যবহার করে ভিতরের আলো খোঁজে। তারা তাদের অভ্যাস এবং তারা কি খায়, আসন (ভঙ্গিমা) এবং শ্বাস-প্রশ্বাসের যোগ অনুশীলন করে। অধ্যায়টি বর্ণনা করে যে এই ধরনের যোগী তাদের কুণ্ডলিনী চক্রকে জাগ্রত করে, এই ধরনের যোগের কারণে তারা তাদের স্বাস্থ্যে উজ্জ্বল দেখায়।  পাঠ্যটি, দ্বিতীয় অধ্যায়ের দ্বিতীয় অংশে, দাবি করে যে যোগের লক্ষ্য হল সমস্ত দ্বৈততা থেকে মুক্ত হওয়া এবং আত্মার সাথে একতা অর্জন করা। যোগী অহংবোধ পরিত্যাগ করেন এবং এইভাবে অন্যতা ও দুঃখ থেকে মুক্ত হন। পাঠ্যটি দাবি করে, যোগ ধ্যানের মাধ্যমে যোগী একাগ্রতা এবং এমন অবস্থা আবিষ্কার করেন যেখানে তার নিম্ন ও উচ্চতর আত্ম একত্রিত হয়। তাঁর আত্মা ও পরব্রহ্ম এক হয়ে যান, এবং তিনি লক্ষ্মীর বাসস্থানের সাথে থাকেন, পাঠ্যটি বলে।  পাঠ্যের তৃতীয় অধ্যায় চক্রের আলোচনায় ফিরে আসে এবং নয়টি চক্র উপস্থাপন করে। পাঠ্যটি নবম চক্র হিসাবে সর্বোচ্চ শূন্যতা উপস্থাপনের জন্য উল্লেখযোগ্য। পাঠ্যটি এই কথার দ্বারা শেষ হয় যে যে কেউ এই পাঠ্যটি অধ্যয়ন করে এবং বোঝে সে যা কিছু চায় তা অর্জন করে এবং সে পুনর্জন্মের চক্র থেকেও মুক্তি পায়।  তথ্যসূত্র  উৎস  বিষয়শ্রেণী:হিন্দু ধর্মগ্রন্থ বিষয়শ্রেণী:উপনিষদ্‌ বিষয়শ্রেণী:সংস্কৃত গ্রন্থ
ক্যারোলিন লুইস "ক্যারি" স্নডগ্রেস (২৭ অক্টোবর ১৯৪৫ - ১ এপ্রিল ২০০৪) ছিলেন একজন মার্কিন অভিনেত্রী। তিনি ডায়েরি অব আ ম্যাড হাউজওয়াইফ (১৯৭০) চলচ্চিত্রে অভিনয়ের জন্য সর্বাধিক পরিচিত এবং এই কাজের জন্য তিনি সেরা নবীন অভিনেত্রী ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করেন।  প্রারম্ভিক জীবন স্নডগ্রেস ইলিনয় অঙ্গরাজ্যের ব্যারিংটনে জন্মগ্রহণ করেন। তিনি পার্ক রিজের মেইন টাউনশিপ হাই স্কুল ইস্টে পড়াশোনা করেন। পরবর্তীকালে তিনি নর্দার্ন ইলিনয় বিশ্ববিদ্যালয়ে ভর্তি হন এবং অভিনয় জীবন শুরুর লক্ষ্যে স্নাতক সম্পন্নের পূর্বেই বিশ্ববিদ্যালয়ে ত্যাগ করেন। তিনি শিকাগো আর্ট ইনস্টিটিউটের (বর্তমান ডিপল বিশ্ববিদ্যালয়) গুডম্যান স্কুল অব ড্রামায় মঞ্চ অভিনয়ের প্রশিক্ষণ নেন।  কর্মজীবন কয়েকটি টেলিভিশন অনুষ্ঠানে ছোট চরিত্রে অভিনয়ের পর ১৯৬৯ সালে ইজি রাইডার চলচ্চিত্র দিয়ে তার বড় পর্দায় অভিষেক ঘটে, কিন্তু এতে পর্দায় তার নামের কৃতিত্ব দেওয়া হয়নি। তার প্রথম পর্দা কৃতিত্ব যুক্ত চলচ্চিত্র হল ১৯৭০ সালের র‍্যাবিট রান। একই বছর তিনি ডায়েরি অব আ ম্যাড হাউজওয়াইফ (১৯৭০) চলচ্চিত্রে অভিনয় করে সেরা নবীন অভিনেত্রী ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন, এবং শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করেন।  ১৯৮১ সালে আ কোপলা হোয়াইট চিকস সিটিং অ্যারাউন্ড টকিং নাটকে অভিনয়ের মধ্য দিয়ে ব্রডওয়ে মঞ্চে তার অভিষেক ঘটে। এছাড়াও তিনি শিকাগোর গুডম্যান থিয়েটারে অল দ্য ওয়ে হোম, ও! হোয়াট অ্যা লাভলি ওয়ার!, সিজার অ্যান্ড ক্লিওপেট্রা, টার্টুফ, দ্য বেলকনি অ্যান্ড দ্য বুর এবং লস অ্যাঞ্জেলেসের টিফানি থিয়েটারে কার্স অফ দ্য স্টার্ভিং ক্লাস নাটকে অভিনয় করেন। তিনি টেলিভিশনেও অনেক কাজ করেছেন।  মৃত্যু যকৃত প্রতিস্থাপনের জন্য অপেক্ষাকালে স্নডগ্রেসকে লস অ্যাঞ্জেলেসের একটি হাসপাতালে ভর্তি করা হয়। সেখানে ২০০৪ সালের ১লা এপ্রিল ৫৮ বছর বয়সে হৃদযন্ত্রের ক্রিয়া বন্ধ হয়ে তার মৃত্যু হয়।   তথ্যসূত্র  বহিঃসংযোগ       বিষয়শ্রেণী:১৯৪৫-এ জন্ম বিষয়শ্রেণী:২০০৪-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইলিনয়ের অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:ক্যালিফোর্নিয়ায় রোগ সংক্রান্ত মৃত্যু বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাহিত বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী
লামিয়া মোরশেদ একজন বাংলাদেশী সমাজকর্মী যিনি ক্ষুদ্রঋণ এবং সামাজিক ব্যবসার ক্ষেত্রে তার কাজের জন্য পরিচিত। ১৩ই আগস্ট ২০২৪ তারিখে তিনি বাংলাদেশের প্রধান উপদেষ্টার কার্যালয়ে টেকসই উন্নয়ন লক্ষ্যমাত্রার প্রধান সমন্বয়কারী হিসাবে নিযুক্ত হন।   প্রারম্ভিক জীবন  আলী কায়সার হাসান মোর্শেদ ও সুরাইয়া মোর্শেদের ঘরে লামিয়া মোর্শেদের জন্ম। বাবা আলী কায়সার হাসান মোরশেদ ছিলেন একজন বাংলাদেশী কূটনীতিক। লামিয়া লন্ডন স্কুল অফ ইকোনমিক্স থেকে স্নাতক লাভ করেন।   কর্মজীবন  লামিয়া মোর্শেদ ১৯৯৪ সালে গ্রামীণ ট্রাস্টে তার কর্মজীবন শুরু করেন। এই দায়িত্বের অংশ হিসেবে তিনি বিভিন্ন দেশে ক্ষুদ্রঋণ কর্মসূচির উন্নয়ন ও বাস্তবায়নে অবদান রাখেন।  তিনি ২০০৬ সালে সামাজিক ব্যবসার বৈশ্বিক কেন্দ্র ইউনুস সেন্টারের নির্বাহী পরিচালক হিসেবে কাজ শুরু করেন, যেখানে তিনি বিশ্বব্যাপী শীর্ষ সম্মেলন আয়োজনে এবং সামাজিক ব্যবসায়িক উদ্যোগের প্রচারে সহায়ক ভূমিকা পালন করেন। লামিয়া মোর্শেদ এছাড়া গ্রামীণ হেলথকেয়ার ট্রাস্টের ব্যবস্থাপনা পরিচালক।  ২০২৪ সালের আগস্টে, তিনি বাংলাদেশের প্রধান উপদেষ্টার কার্যালয়ে সিনিয়র সচিব পদমর্যাদায় এসডিজির প্রধান সমন্বয়কারী হিসেবে নিযুক্ত হন।   বোর্ড সদস্যপদ এবং অন্যান্য ভূমিকা  গ্রামীণ হেলথকেয়ার সার্ভিসেস লিমিটেড, গ্রামীণ ক্রিয়েটিভ ল্যাব, গ্রামীণ ইন্টেল এবং গ্রামীণ ইউনিক্লোর পদ সহ মোর্শেদের বেশ কয়েকটি বোর্ড সদস্যপদ রয়েছে। তিনি আলবেনিয়ার ইউনূস সামাজিক ব্যবসার সাথেও জড়িত।   তথ্যসূত্র    বহিঃসংযোগ     বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:জীবিত ব্যক্তি
250px|thumb|মার্কিন যুক্তরাষ্ট্রের নিউইয়র্কস্থিত স্ক্যানেকটেডি এলাকায় প্রস্তাবিত ইউনিয়ন কলেজের জন্য জোসেফ জ্যাকুয়েস রেমি কর্তৃক অঙ্কিত প্রথম পরিকল্পিত ক্যাম্পাসের নকশা। ক্যাম্পাস () বলতে সাধারণতঃ বিশ্ববিদ্যালয়, মহাবিদ্যালয় কিংবা অন্য যে-কোন ধরনের শিক্ষা প্রতিষ্ঠানের অভ্যন্তরে অবস্থিত খোলা কিংবা পরিবেষ্টনকারী একখণ্ড ভূমিবিশেষ। বাংলা একাডেমীর অভিধানমাফিক এর বাংলা অর্থ হচ্ছে শিক্ষাপ্রতিষ্ঠানের এলাকা। সচরাচর এতে ছাত্র-শিক্ষক উভয়ের জন্যেই গ্রন্থাগার, শ্রেণীকক্ষ, গবেষণাগার, উদ্যান, ক্যাফেটেরিয়া, আবাসিক হল বা ছাত্রাবাস, খেলার মাঠ ইত্যাদি স্থায়ী সম্পত্তি থাকতে পারে। শুরুতে ক্যাম্পাস শব্দটি ভবনের মাঝামাঝি ঘাষযুক্ত উন্মুক্ত ভূ-খণ্ডকে নির্দেশ করতো। পরবর্তীতে শিক্ষাপ্রতিষ্ঠানের পুরো এলাকাকে ক্যাম্পাস হিসেবে পরিগণনা করা হয়। শিক্ষাপ্রতিষ্ঠানের সাথে সম্পর্কযুক্ত এবং সম্পর্কবিহীন ভবন - উভয়ই ক্যাম্পাসের সাথে জড়িত।Campus from the Free Online Dictionary Retrieved February 1, 2010 বর্তমানে ক্যাম্পাসের সংজ্ঞা পরিবর্তিত রূপ ধারণ করেছে যা যে-কোন ধরনের প্রতিষ্ঠানের কয়েকটি ভবনের সম্মিলন স্থলকে বুঝায়।   উৎপত্তি  ক্যাম্পাস শব্দটি এসেছে ল্যাটিন শব্দ ফিল্ড থেকে। অষ্টাদশ শতকে মাঝামাঝি অর্থাৎ ১৭৭৫ সালে কলেজ অব নিউ জার্সি (বর্তমান - প্রিন্সটন বিশ্ববিদ্যালয়)-এর মাঠের জন্য প্রথমবারের মতো শব্দটি ব্যবহার করা হয়েছিল।Douglas Harper, Campus, Online Etymology Dictionary, accessed October 2, 2011 পরবর্তীকালে অন্যান্য আমেরিকান কলেজগুলো তাদের নিজেদের মাঠের জন্যও ক্যাম্পাস শব্দের ব্যবহার করতে শুরু করে। কিন্তু ক্যাম্পাস বলতে কেবলমাত্র বিশ্ববিদ্যালয়ের মাঠকেই বুঝায় না। বিদ্যালয়, মহাবিদ্যালয়ের সমগ্র এলাকা ক্যাম্পাস, মাঠ কিংবা উঠান হিসেবেও বিবেচিত হতে পারে। এছাড়াও, হাসপাতাল কিংবা ক্ষেত-খামারের বিস্তৃত জমিও ক্যাম্পাস হিসেবে পরিচিতি পেয়ে থাকে।   প্রয়োগক্ষেত্র  ইউরোপীয় বিশ্ববিদ্যালয়গুলোয়ও ক্যাম্পাস শব্দের পরিচিতি রয়েছে। অধিকাংশ প্রতিষ্ঠানই ব্যক্তিগত উদ্যোগে শহরাঞ্চলে এর শাখা-প্রশাখার বিস্তার ঘটাচ্ছে। ২য় বিশ্বযুদ্ধের পর যুক্তরাজ্যে নতুন বিশ্ববিদ্যালয় প্রতিষ্ঠার উপযোগী পরিবেশ না থাকায় মনোনীত স্থানে শাখা প্রতিষ্ঠা করেছিল। নতুন শিক্ষায়তনিক কেন্দ্র হিসেবে অনেকক্ষেত্রে সেগুলো বিশ্বের শিক্ষাঙ্গনে অত্যন্ত গুরুত্বপূর্ণ ভূমিকা রাখতে সক্ষম হয়েছে।  যুক্তরাষ্ট্রের প্রয়াত প্রেসিডেন্ট জন এফ. কেনেডি আমেরিকান ইউনিভার্সিটিতে দ্য বিউটি অব দ্য ক্যাম্পাস অব দি ইউনিভার্সিটি শিরোনামে প্রবন্ধ পাঠ করেছিলেন। সেখানে তিনি ছাত্র এবং শিক্ষক উভয়কেই কঠোর পরিশ্রমী হতে বলেছেন, যা বিশ্ববিদ্যালয়ের সৌন্দর্যবৃদ্ধিতে যথেষ্ট ভূমিকা পালন করে।  বিংশ শতাব্দীতে এসে ক্যাম্পাস শব্দের ভাবগত অর্থ আরো ব্যাপক ও বিস্তৃত হয়েছে। কয়েকটি স্থানে ১৯৫০-এর দশকে পুরনো অর্থ পরিবর্তিত হয়ে যায় ও সাধারণভাবে অর্থ প্রকাশ পেয়েছে। কখনো কখনো কোন প্রতিষ্ঠানের কার্যালয় ভবনও ক্যাম্পাসরূপে পরিচিত হয়েছে। তন্মধ্যে মার্কিন যুক্তরাষ্ট্রে বিভিন্ন প্রতিষ্ঠানের ক্যাম্পাসের অনুরূপ ওয়াশিংটনের রেডমন্ডেও মাইক্রোসফট ক্যাম্পাস গড়ে উঠেছে। জরুরী সেবাপ্রদানকারী প্রতিষ্ঠান হিসেবে হাসপাতাল কর্তৃপক্ষও তাদের সেবার পরিধিকে বিভাজন ঘটিয়ে, বিভিন্ন এলাকায় বিশেষায়িত বিভাগগুলোকে ক্যাম্পাস হিসেবে পরিচিতি পাচ্ছে।   তথ্যসূত্র    বহিঃসংযোগ    আরও দেখুন   শিক্ষা  বিদ্যালয়  মহাবিদ্যালয়  বিশ্ববিদ্যালয়  বিষয়শ্রেণী:ক্যাম্পাস বিষয়শ্রেণী:বিশ্ববিদ্যালয় ও মহাবিদ্যালয়
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত রেখে দেয়া হল। গ্রাম সংক্রান্ত উল্লেখযোগ্যতার নীতিমালাটি শুধু বাংলাদেশ ও পশ্চিমবঙ্গের গ্রামের ক্ষেত্রে প্রযোজ্য। মেরাজ (আলাপ) ১৯:০০, ১০ ডিসেম্বর ২০১৭ (ইউটিসি) আন্দাউজ   – (অপসারণের প্রস্তাবনা দেখুনলগ দেখুন) () বাংলা উইকিপিডিয়া সম্প্রদায়ের আলোচনা সভার সিদ্ধান্ত অনুসারে উল্লেখযোগ্য গ্রাম ব্যতীত অন্যান্য গ্রাম সংক্রান্ত নিবন্ধ রাখার বিষয়ে বাংলা উইকিপিডিয়া সম্প্রদায় মতৈক্যে পৌছেছিলো এবং এটি একটি মীমাংসিত বিষয়। অত্র নিবন্ধটি সেই নীতিগত সিদ্ধান্তের বিপরীতে লিখিত। এখানে উল্লেখ্য যে, ইংরেজি বা অন্য কোন উইকিপিডিয়ায় কোন নিবন্ধ থাকলেই সেটি বাংলা উইকিপিডিয়ায় রাখার কোনো বাধ্য-বাধকতা নেই এবং এই বিষয়েও বাংলা উইকিপিডিয়া সম্প্রদায় ইতিপূর্বেই সিদ্ধান্তে উপনীত হয়েছিলো। Ashiq Shawon (আলাপ) ১৫:২৭, ১০ ডিসেম্বর ২০১৭ (ইউটিসি)   ইংরেজী উইকিপিডিয়া সর্ববৃহৎ উইকি সম্প্রদায়ে যদি উক্ত নিবন্ধগুলি উল্লেখযোগ্যতা পায় তাহলে বাংলা উইকিপিডিয়া সম্প্রদায়ে উল্লেখযোগ্য গ্রাম ব্যতীত অন্যান্য গ্রাম সংক্রান্ত নিবন্ধ রাখা যাবেনা সিদ্ধান্তটি আমার মনে হয় নিতান্তই আত্মঘাতি। বাংলা উইকিপিডিয়ার ব্যবহারকীর সংখ্যা এবং নিবন্ধের সংখ্যা বিবেচনা করে বিষয়টি আলোচনার মাধ্যমে পুন:বিবেচনা করা যেতে পারে। — মাসুম ইবনে মুসা  কথোপকথন ১৬:২৭, ১০ ডিসেম্বর ২০১৭ (ইউটিসি)  অপসারণে , গ্রাম সংক্রান্ত সম্প্রদায়ের সিদ্ধান্ত যথার্থ বলে মনে করি। যদি শুধু বাংলাদেশের ৮৫ হাজারের অধিক গ্রাম নিয়ে নিবন্ধ লেখা হয়, তবে বাংলা উইকিপিডিয়া কলেবরে দ্বিগুণ হয়ে যাবে সত্য, কিন্তু বিশ্বকোষ হিসেবে এর গ্রহণযোগ্যতা কতটুকু থাকবে বলা মুশকিল।  আন্দাউজ গ্রাম উল্লেখযোগ্য মনে হচ্ছে না, গুগল সার্চে ভালো কোন ট্যুরিস্ট সাইটে এর হদিস পেলাম না, কিংবা কোন ঐতিহাসিক ঘটনা ঘটেছে বলেও তথ্য পেলাম না। সাফি বার্তা ১৮:০৫, ১০ ডিসেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
নাসিমা ফেরদৌসী (জন্ম: ৩ এপ্রিল ১৯৬২) হলেন বাংলাদেশের একজন রাজনীতিবিদ ও সংরক্ষিত নারী আসন-১৩ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   জন্ম ও শিক্ষাজীবন  ১৯৬২ সালের ৩ এপ্রিল নাসিমা ফেরদৌসীর জন্ম হয় এবং তিনি এইচএসসি পর্যন্ত পড়াশোনা করেন।   রাজনৈতিক জীবন    আরও দেখুন   ১০ম জাতীয় সংসদ নির্বাচন - ২০১৪;  বাংলাদেশের জাতীয় সংসদের সদস্যদের তালিকা।   তথ্যসূত্র    বহিঃসংযোগ   মাননীয় সংসদ সদস্য নাসিমা ফেরদৌসী  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:বরগুনা জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ
শরৎকুমার রায় (২৭ আগস্ট ১৮৯৭—১৭ এপ্রিল ১৯৬২) একজন আন্তর্জাতিক খ্যাতিসম্পন্ন বাঙালি ভূতত্ত্ববিদ।   প্রথম জীবন  নদীয়ার শ্যামনগর গ্রামে এক বনেদি মাহিষ্য পরিবারে ১৮৯৭ সালের ২৭ আগস্ট জন্মগ্রহণ করেন। পিতা নবীনকৃষ্ণ রায় ছিলেন ইঞ্জিনিয়ার। পিতার চাকুরিসূত্রে তাকে হাজারিবাগ চলে যেতে হয়। সেখানে সেন্ট কলম্বাস স্কুলে ম্যাট্রিক পাশ করে কলকাতায় বঙ্গবাসী কলেজে ভর্তি হন তিনি। আই.এস.সি পাশ করার পর বন্ধু রাজা বসুর (বিখ্যাত ভূতাত্ত্বিক প্রমথনাথ বসুর অন্যতম পুত্র) সাথে লন্ডনে চলে যান ১৯১৯ সালে ও লন্ডন বিশ্ববিদ্যালয়ে ভর্তি হন।   আমেরিকা যাত্রা ও উচ্চশিক্ষা  আর্থিক সমস্যার কারণে চাকরি নিয়ে আমেরিকা যাত্রা করেন। নৈশপ্রহরীর কাজ দিয়ে তার জীবিকা শুরু হয়। ইলিয়নর বিশ্ববিদ্যালয় থেকে বি.এ পাশ করেন ১৯২০ সালে কর্মরত অবস্থায়। সহকারী জীবাশ্মবিদের চাকরি নেন নিউ ইয়র্ক স্টেট মিউজিয়ামে এবং জীবাশ্মবিদ্যার সহ কিউরেটর পদে যোগ দেন শিকাগো ন্যাচারাল হিস্ট্রি মিউজিয়ামে কয়েক বছর পরেই। ভূতত্ব নিয়ে গবেষণার জন্যে শিকাগো বিশ্ববিদ্যালয় থেকে পি.এইচ.ডি ডিগ্রী পান ১৯৪১ সালে।   ভারতে প্রত্যাবর্তন  দ্বিতীয় বিশ্বযুদ্ধের সময় আমেরিকার বিমানবাহিনীতে যোগ দিয়ে ভারতে আসেন কর্মসূত্রে। এসময় তিনি রুজভেল্ট নগর (বর্তমান কল্যাণী) ও নদীয়ার ধুবুলিয়া সৈন্যব্যারাকে কিছুদিন ছিলেন।   সুমেরু অভিযান  যুদ্ধ শেষে শরৎকুমার ১৯৪৭ সালে শিকাগো ন্যাচারাল হিস্ট্রি মিউজিয়ামের চিফ কিউরেটর পদ পেয়েছিলেন। অবসর গ্রহণ পর্যন্ত এই পদে আসীন ছিলেন তিনি। গবেষণামূলক কাজে 'রসন ম্যাকমিলান আর্কটিক একসপিডিশনে'র সদস্য হন তিনি এবং সুমেরু যান। প্রথম ভারতীয় শুধু নন, প্রথম এশিয়ান হিসেবে সুমেরু পদার্পণ করেন শরৎকুমার রায়। নৃতাত্ত্বিক গবেষণা, এস্কিমো ও যাযাবর ন্যাসকেপি মানুষের জীবনযাত্রা, সংস্কৃতি সম্পর্কে এই গবেষণামূলক অভিযান সাফল্য লাভ করে। প্রায় পনের মাস মেরুপ্রদেশের অভিযানে শরৎকুমার বহু অমেরুদণ্ডী প্রানীর জীবাশ্ম সংগ্রহ করেন ও দুটি বই লেখেন এর ওপর নির্ভর করে। তার কৃতিত্ব প্রকাশ হয় মডার্ন রিভিউ ও বাঙালি 'প্রবাসী' পত্রিকায়।   দক্ষিণ আমেরিকা অভিযান  আগ্নেয়গিরি বিশারদ বা ভলকানোলজিস্ট হিসেবেও খ্যাতির শিখরে ওঠেন তিনি।  ফিল্ড মিউজিয়ামের বিজ্ঞানী রূপে পঞ্চাশের দশকে মেক্সিকো, গুয়াতেমালা,  এল সালভাদোর, নিকারাগুয়া ও কোস্টা রিকা যান। মুলত জীবন্ত আগ্নেয়গিরির ওপর বিপজ্জনক গবেষণা করেছেন। শিকাগো ন্যাচারাল হিস্ট্রি মিউজিয়ামের নিউজ বুলেটিন সূত্রে জানা যায় দু- বার তার হাত পা ঝলসে যায় আগ্নেয়গিরি পর্যবেক্ষণের কাজে। তার কয়েকটি গবেষণাপত্র প্রকাশিত হয় আগ্নেয়গিরি সম্পর্কে।   সম্মান  শরৎকুমার 'জিওলজিকাল সোসাইটি অফ আমেরিকা'র ফেলো ছিলেন। আর্কটিক ইনস্টিটিউট অফ নর্থ আমেরিকা, আমেরিকান এসোসিয়েশন ফর দি এডভ্যান্সমেন্ট অফ সায়েন্সের সদস্য হন। শরৎকুমার রায়ের সারা জীবনের কাজের স্বীকৃতি হিসেবে তার নামে সুমেরুর ব্যাফিন দ্বীপের একটি পর্বতের নামকরণ করা হয় মাউন্ট শরৎ।   ব্যক্তিগত জীবন    মৃত্যু  শিকাগোর বিলিং হাসপাতালে ১৭ এপ্রিল ১৯৬২ তে মারা যান বাঙালি বিজ্ঞানী শরৎকুমার রায়।  তথ্যসূত্র   বিষয়শ্রেণী:১৮৯৭-এ জন্ম বিষয়শ্রেণী:১৯৬২-এ মৃত্যু বিষয়শ্রেণী:বাঙালি ভূতত্ত্ববিদ বিষয়শ্রেণী:নদিয়া জেলার ব্যক্তি বিষয়শ্রেণী:বঙ্গবাসী কলেজের প্রাক্তন শিক্ষার্থী
alt=নবকাম পল্লী কলেজ|থাম্ব|নবকাম পল্লী কলেজ প্রবেশদ্বার নবকাম পল্লী কলেজ (নবকাম পল্লী বিশ্ববিদ্যালয় কলেজ) দক্ষিণ বাংলার অন্যতম গুরুত্বপূর্ণ বিদ্যাপীঠ হিসেবে গণ্য করা হয়। কলেজটি গত শতাব্দের শেষ দশকে ১৯৯৪ সালে প্রতিষ্ঠিত হয়। এটি ফরিদপুর জেলার সালথা উপজেলার কুমার নদ বিধৌত যদুনন্দী গ্রামে অবস্থিত। তৎকালীন ঢাকা শিক্ষা বোর্ডের চেয়ারম্যান, বিশিষ্ট শিক্ষাবিদ প্রফেসর মিঞা লুৎফর রহমান এলাকার শিক্ষা বিস্তারের জন্য কলেজটি প্রতিষ্ঠা করেন। বর্তমানে অত্র কলেজে ৬৯ জন এমপিও ভূক্ত শিক্ষক কর্মচারীসহ মোট ১২৯ জন শিক্ষক কর্মচারী রয়েছেন। ১৯৯৫-৯৬ প্রথম শিক্ষাবর্ষে ৩০৪ শিক্ষার্থী থাকলেও, এখন তা একাদশ, দ্বাদশ, স্নাতক ও মাস্টার্স মিলে সহস্রাধিক। এ কলেজের অসংখ্য শিক্ষার্থী প্রশাসন, পুলিশ, স্বাস্থ্য ক্যাডারসহ সরকারি-বেসরকারি প্রতিষ্ঠানের শীর্ষ পদে সুনামের সঙ্গে দায়িত্ব পালন করছেন।  ২০১৭ সাল থেকে টানা সাতবার উপজেলায় সেরা শিক্ষাপ্রতিষ্ঠান হয়েছে নবকাম পল্লী কলেজ। ২০২৩ সালে জেলার শ্রেষ্ঠ এবং এ বছর ওবায়দুর রহমান শ্রেষ্ঠ অধ্যক্ষের স্বীকৃতি পেয়েছেন। কলেজ থেকে বিশ্ববিদ্যালয় কলেজে উন্নীতের পর এখানে ঢাকা শিক্ষা বোর্ডের অধীনে উচ্চ মাধ্যমিক পর্যায়ে মানবিক, ব্যবসায় শিক্ষা ও বিজ্ঞান শাখা; কারিগরি শিক্ষা বোর্ডের অধীনে ব্যবসায় ব্যবস্থাপনা (বিএম) শাখায় কম্পিউটার অপারেশন ট্রেড, হিসাবরক্ষণ ট্রেডবিষয়ক কারিগরি কোর্স চলছে। জাতীয় বিশ্ববিদ্যালয়ের অধীনে ডিগ্রি পাস কোর্সে বিএ, বিএসএস, বিবিএস ছাড়াও সাত বিষয়ে চলছে অনার্স কোর্স। দুটি বিষয়ে রয়েছে মাস্টার্স।  শিগগির বাংলা ও ইংরেজিতে অনার্স, মাস্টার্স ফাইনাল কোর্সে হিসাববিজ্ঞান এবং মাস্টার্স (এমএ) প্রিলিমিনারি কোর্সে গার্হস্থ্য অর্থনীতি, ইসলামের ইতিহাস ও সংস্কৃতি, সমাজকর্ম, ভূগোল ও পরিবেশ, হিসাববিজ্ঞান কোর্স খোলার কার্যক্রম প্রক্রিয়াধীন।  কলেজ পরিচালনা পর্ষদের সভাপতি জানান, ভালো ফলাফলের মাধ্যমে মানসম্মত প্রতিষ্ঠানে যাতে কর্মসংস্থান হয়, সে জন্য কলেজের শিক্ষার্থীদের আত্মবিশ্বাস তৈরিতে তারা সর্বোচ্চ নজর দেন। শিক্ষার্থী ও অভিভাবকদের সঙ্গে নিয়মিত বিভিন্ন বিষয়ে মতবিনিময় সভা করা হয়। এসবই কলেজটির এগিয়ে যাওয়ার প্রধান রসদ।
শুক্রবার (; উচ্চারিত হয় "শুক্ক্রো‌বার্‌") হলো সপ্তাহের সাত দিনের একটি দিন, অনেক দেশে যা, স্কুল বা কর্মক্ষেত্রে, সপ্তাহের শেষ দিন হিসেবে পরিগণিত। যেসকল দেশে, আন্তর্জাতিক মাননিয়ন্ত্রক আইএসও ৮৬০১ প্রস্তাবিত "প্রথমে-সোমবার" রীতি গৃহীত হয়েছে (অর্থাৎ সপ্তাহের সূচনা সোমবার থেকে ধরা হয়), সেসব দেশে দিনটি সপ্তাহের পঞ্চম দিন। ইব্রাহীমিয় ঐতিহ্যানুসারে যেসব দেশে "প্রথমে-রোববার" রীতি গৃহীত হয়েছে, সেসব দেশে দিনটি সপ্তাহের ষষ্ঠ দিন।  অনেক দেশে, যেখানে পাঁচ দিন কর্মদিবস থাকে, শুক্রবার দিন হয় সেখানকার, সাপ্তাহিক ছুটির আগের সর্বশেষ কর্মদিবস। আর তাই এই দিনটিকে দেখা হয় উদ্‌যাপনের কারণ বা প্রশান্তির কারণ হিসেবে (যা "TGIF"-এর মতো প্রবচনের তৈরি করেছে, যদ্বারা বোঝায় "Thank God It's Friday" বা "আজ শুক্রবার, ধন্যবাদ ঈশ্বর")। সাম্প্রতিক বছরগুলোতে কিছু কিছু অফিসে শুক্রবার দিনে, কর্মীদেরকে খানিকটা অনানুষ্ঠানিক পোশাক পরার সুযোগ দেয়া হয়, যে দিনটিকে "ক্যাযুয়্যাল ফ্রাইডে" (স্বাভাবিক শুক্রবার) বা "ড্রেস-ডাউন ফ্রাইডে" ([আনুষ্ঠানিক]পোশাক উত্তরক শুক্রবার) হিসেবে অনেকে চেনেন।  সৌদি আরব এবং ইরানে, শুক্রবার দিন হলো সপ্তাহের শেষ দিন, এবং শনিবার হলো নতুন কর্মদিবস। ইরানে, এটাই একমাত্র সাপ্তাহিক ছুটির দিন। যদিও অনেক দেশে, শুক্রবারকে সপ্তাহের প্রথম ছুটির দিন ধরা হয় এবং রবিবারকে প্রথম কর্মদিবস ধরা হয়। বাহরাইন, সংযুক্ত আরব আমিরাত (UAE) এবং কুয়েতে শুক্রবার দিনটি ছিলো সাপ্তাহিক ছুটির দিন এবং শনিবার ছিলো প্রথম কর্মদিবস। যদিও বাহরাইন এবং আরব আমিরাতে ২০০৬ খ্রিষ্টাব্দের ১ সেপ্টেম্বর তা পরিবর্তন করা হয়, এবং পরিবর্তিত সময় হিসাবে শুক্রবারকে সপ্তাহিক ছুটির প্রথম দিন আর রবিবারকে সপ্তাহের প্রথম কর্মদিবস ধরা হয়; ২০০৭ খ্রিষ্টাব্দের ১ সেপ্টেম্বর থেকে কুয়েতও তা অনুসরণ করে। বাংলাদেশেও একইভাবে শুক্রবারকে সাপ্তাহিক ছুটির প্রথম দিন এবং রবিবারকে প্রথম কর্মদিবস হিসেবে ধরা হয়।   শব্দগত উৎপত্তি  right|thumb|জন চার্লস ডলম্যানের আঁকা, মেঘ বুনছেন ফ্রিগ (Frigg) ইংরেজি "ফ্রাইডে" (Friday) শব্দটি এসেছে পুরোন ইংরেজির "ফ্রিগেদেগ" (frīgedæg) থেকে, যার মানে হলো "ফ্রিগের (Frige) দিন", যার ল্যাটিন অনুবাদ হলো "দিয়েয ভেনেরিস (Veneris)" বা ভেনেরিসের দিন। একই রূপ রয়েছে পুরোন উচ্চ জার্মান ভাষায় "ফ্রিয়াতাগ" (Frīatag) হিসেবে, আধুনিক জার্মান ভাষায় "ফ্রেইতাগ" (Freitag) হিসেবে এবং ডাচ ভাষায় "ভ্রিজদাগ" (Vrijdag) হিসেবে।   ধর্মীয় প্রেক্ষাপট    হিন্দুধর্ম  ভৃগু এবং কাব্যমাতার (উসনা) পুত্র শুক্রের নামে দিনটির নামকরণ করা হয়েছে । হিন্দুধর্মে, শুক্রবার দেবীর রূপ, যেমন দুর্গা, লক্ষ্মী, সরস্বতী, কালী বা পার্বতীর জন্য বিশেষ পালন করা হয় । শুক্রবার বিবাহিত মহিলাদের জন্য গুরুত্বপূর্ণ এবং তারা সেই দিন দেবীর পূজা করে।   ইসলাম  thumb|মালয়েশিয়ার মসজিদে মুসলমানদের শুক্রবার দিনের জুমআ'র নামায। ইসলাম ধর্মমতানুযায়ী শুক্রবার দিনে সকল মুসলমান মসজিদে একত্রিত হয়ে ইমামের পিছনে দলবদ্ধভাবে জুম'আর নামায আদায় করেন। এই নামাযে সমসাময়িক বিষয়াদি সম্পর্কে খুৎবায় মুসলমানদেরকে অবহিত করা হয়। মুসলমান সংখ্যাগরিষ্ট দেশসমূহে তাই সাধারণত এই দিন সাপ্তাহিক ছুটি থাকে। যদিও খ্রিষ্টপ্রধান দেশসমূহে সাধারণত রবিবার সাপ্তাহিক ছুটি থাকে। খ্রিষ্টধর্ম খ্রিষ্টধর্মের মতানুসারে ঈস্টারের আগের শুক্রবার দিনটিকে গুড ফ্রাইডে হিসেবে উদ্‌যাপন করা হয়। এই দিনে যিশুর ক্রুশবিদ্ধ হওয়াকে স্মরণ করা হয়। ইহুদি ইহুদি মতানুসারে সাবাত উদাযাপন শুরু হয় শুক্রবার দিনের সূর্যাস্তের মাধ্যমে, আর চলতে থাকে শনিবার দিনের রাত নামার আগ পর্যন্ত।   তথ্যসূত্র   বিষয়শ্রেণী:সপ্তাহের দিন বিষয়শ্রেণী:শুক্রবার
thumb  স্যার ফ্রান্সিস বার্ডেট, ৫ম ব্যারোনেট (২৫ জানুয়ারি ১৭৭০ - ২৩ জানুয়ারি ১৮৪৪) ছিলেন একজন ইংরেজ রাজনীতিবিদ এবং সংসদ সদস্য যিনি সার্বজনীন পুরুষ ভোটাধিকার, সমান নির্বাচনী জেলা, ব্যালটের মাধ্যমে ভোট এবং বার্ষিক সংসদের প্রবক্তা হিসেবে (চার্টিস্টদের আগে) কুখ্যাতি অর্জন করেছিলেন। সংস্কারের প্রতি তার প্রতিশ্রুতির ফলে আইনি প্রক্রিয়া এবং লন্ডনের টাওয়ারে সংক্ষিপ্ত বন্দিদশা দেখা দেয়। তার পরবর্তী বছরগুলিতে তিনি ১৮৩২ সালের সংস্কার আইনের খুব সীমিত বিধানের সাথে সামঞ্জস্যপূর্ণ বলে মনে হয়েছিল। তিনি স্প্যানিশ আমেরিকান স্বাধীনতা যুদ্ধের অন্যতম বিখ্যাত লিবার্টাডোর ফ্রান্সিসকো বার্ডেট ও'কনরের গডফাদার ছিলেন।   পরিবার  স্যার ফ্রান্সিস বার্ডেট ছিলেন ফ্রান্সিস বার্ডেট এবং তার স্ত্রী এলেনরের পুত্র, যিনি উইল্টশায়ারের র‍্যামসবারি ম্যানরের উইলিয়াম জোন্সের কন্যা। তিনি ১৭৯৭ সালে তার দাদা স্যার রবার্ট বার্ডেটের কাছ থেকে পারিবারিক ব্যারোনেট পদের উত্তরাধিকারসূত্রে লাভ করেন। ১৮২০ সাল থেকে তার মৃত্যুর আগ পর্যন্ত তিনি লন্ডনের ২৫ সেন্ট জেমস প্রাসাদে বসবাস করতেন।   তথ্যসূত্র    বহিঃসংযোগ      বিষয়শ্রেণী:১৯১১-এ থেকে উইকিপিডিয়া নিবন্ধসমুহ এনসাইক্লোপিডিয়া ব্রিটানিকা পাঠ্যে একত্রিত বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:যুক্তরাজ্যের সংসদ সদস্য ১৮৩১-১৮৩২ বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:ওয়েস্টমিনস্টার স্কুল, লন্ডনে শিক্ষিত ব্যক্তি বিষয়শ্রেণী:১৮৪৪-এ মৃত্যু বিষয়শ্রেণী:১৭৭০-এ জন্ম বিষয়শ্রেণী:মিডলসেক্সের সংসদ সদস্য
সেনেরখিল জমিদার বাড়ি বাংলাদেশ এর ফেনী জেলার সোনাগাজী উপজেলার সেনেরখিল গ্রামে অবস্থিত এক ঐতিহাসিক জমিদার বাড়ি।   ইতিহাস প্রায় পাঁচশত শতাব্দী আগে জমিদার উপেন্দ্র সেনগুপ্ত চৌধুরী ও মহেন্দ্র সেনগুপ্ত চৌধুরী মিলে এই জমিদার বাড়িটি প্রতিষ্ঠা করেন। জমিদার বাড়িটি ব্রিটিশ বিরোধী আন্দোলনের জন্য ইতিহাসের খাতায় নাম লিখিয়েছে। কারণ এই বাড়িটিতে মাষ্টারদা সুর্যসেন ও প্রীতিলতা ওয়াদ্দেদারের কয়েকবার এসে আশ্রয় নিয়েছেন।  অবকাঠামো  বর্তমান অবস্থা  তথ্যসূত্র  বিষয়শ্রেণী:ফেনী জেলার দর্শনীয় স্থান
সন্দীপ রেড্ডি বঙ্গা হলেন একজন ভারতীয় পরিচালক, চিত্রনাট্যকার এবং সম্পাদক, যিনি তেলুগু এবং হিন্দি চলচ্চিত্রে কাজের জন্য পরিচিত। ২০১৭ সালে বিজয় দেভেরাকোন্ডা অভিনীত বঙ্গ তাঁর প্রথম পূর্ণদৈর্ঘ্য চলচ্চিত্র নির্মাণ করেন । তেলুগু চলচ্চিত্র অর্জুন রেড্ডি বাণিজ্যিক সাফল্য অর্জন করে এবং তাঁকে স্বীকৃতি প্রদান করে। ২০১৮ সালের হিন্দি চলচ্চিত্র কবীর সিং  এর রিমেকে শাহিদ কাপুরকে প্রধান চরিত্রে অভিনয় করে তিনি তাঁর সাফল্য অব্যাহত রাখেন , যা সর্বকালের সর্বোচ্চ আয়কারী হিন্দি চলচ্চিত্রের মধ্যে স্থান করে নিয়েছে।  তথ্যসূত্র  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:তেলুগু চলচ্চিত্র পরিচালক বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী বিষয়শ্রেণী:তেলুগু চলচ্চিত্র অভিনেতা বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:তেলুগু অভিনেতা